Канечне, у рамках супрацоўніцтва ўстановы вышэйшай адукацыі і заказчыкаў кадраў заключаюцца дагаворы на праходжанне студэнтамі вучэбных і вытворчых практык — азнаямляльных, будаўніча-тэхналагічных, праектных, пераддыпломных. На базе арганізацый — заказчыкаў кадраў ствараюцца філіялы кафедр, а вядучыя спецыялісты арганізацый удзельнічаюць у вучэбным працэсе: чытаюць лекцыі, праводзяць практычныя заняткі як у сценах установы адукацыі, так і на базе прадпрыемстваў. Універсітэт у сваю чаргу запрашае прадстаўнікоў базавых арганізацый паўдзельнічаць у выніковай атэстацыі выпускнікоў, уключае заказчыкаў кадраў у склад дзяржаўных экзаменацыйных камісій.